Dyson Falzon Dyson Falzon (Buġibba, 9 ta' Marzu 1986) huwa futboler internazzjonali Malti li jilgħab bħala midfilder mat-tim Malti ta' Mqabba. Dyson beda l-karriera tiegħu ma' Sirens. Fl-età ta' 15-il sena ngħaqad ma' Mosta u fl-2001 lagħab l-ewwel logħba tiegħu mat-tim tal-kbar. Mat-tim Mosti għamel total ta' 44 preżenza fejn skorja erba' gowls. Dyson issieħeb ma' Valletta f'Lulju tal-2006. Xahar wara, eżattament fil-15 ta' Awwissu, Falzon iddebutta għall-ewwel darba mat-tim nazzjonali meta lagħab kontra s-Slovakkja, li sal-lum il-ġurnata baqgħet l-unika apparenza bil-flokk Malti. Fl-istaġun 2010–11, Dyson ġie misluf lil Ħamrun Spartans fejn magħhom lagħab 10 logħbiet u skorja tliet gowls. Għall-kampjonat 2011–12 huwa reġa' lura ma' Valletta, sakemm f'Jannar ta' wara ssieħeb mal-ewwel klabb tiegħu Mosta bħala self sal-aħħar tal-istaġun. Valletta